PER 
67 
vnd stett vff ier vilfaltig tröüwen vnd flysig anhalten gar 
nüt mögen erlangen, dann die Pündtner bestendigelich iere 
gerächtigkeit zuo handthaben sich entschlossen haben. — 
Romeus, Cardinal vnd Bäpstlicher legat, bemüyet sich streng, 
die celöster vnd gstifft zuo reformieren; der kam in disem 
iar ouch gen Cur, war ein zyt vf dem hof, ein langer, 
bleicher, magerer man, dann er fürt ein ernsthaft streng 
läben mit fasten vnd bäten, das In zum tod gfürdret hat. 
Die Herren predicanten vermeintend, er hett wunderbare an- 
schleg kan zuo nachteil irer Religion ®t. 
Zuo Oberhalbstein woltend 8 personen nach römischer 
andacht gen Tiran zuo der schönen Madunna ein walfart ver- 
bringen, welche vif dem Sätmer verdurbent vnd erfroren sint. 
Hoptmann Luci Gugelberger von Mos, Stattuogt zuo 
Meyenfelt vnd gewäsner Potestat zuo Morbenn, als er sich 
widrum verhyrat vnd zur ee genommen die wittfrouw des 
Herren Gorius Carli vonn Hochenbalgen ?, Her zuo Halden- 
stein, Liechtenstein vnd Crotenstein, Küniglicher Majestet in 
Frankrych Hoptman in pemonntt, alter Landvogt zuo Meyen- 
felt vnd potestat zuo Morbenn, und iez Hochzyt haben wolt, 
hat er welen sin fründschafft zuo Chur vf die Hochzyt laden, 
ist im innwertryten in der Lanquart ertruncken vnd in 
sinem besten alter gechlichen vmm sin läben kommen. 
Anno 1580 33, 
Folget ein kurze Verzeichnus des 80. iars, in. Pündten 
verloffen. 
Anno 1580 ist am frytag nach pfingsten zum Closter, 
zuo Gurwalden vnd Tschiertschen bis an die statt Chur bis 
an die waden eins manns Hagelstein wie Hünereyer gefalen; 
